als_Latn dik_Latn sag_Latn
Hapësirat e ndenjesSipas Rovenës, shtëpia e sivjetshme karakterizohet nga stili kontemporan dhe prezantohet njëkohësisht me një identitet totalisht të ri. “Ndarja e hapësirave është bërë me kujdes për të krijuar sa më shumë kënde ndenjeje të ndryshme në dizajn.
Trend i 2015-ësRovena na tregon se trendi i 2015-ës në interior design mund të cilesohet si rikrijimi i luksit klasik, i cili sjell larmi të pasur në dizajn mobiljesh dhe dekore interieri. “Trendi modern në interior design përfshin stilin klasik,retro, si dhe tipare te dizajnit kontemporan, duke miksuar materiale tradicionale dhe të reja, ngjyra të freskëta në dekore, motive ekzotike, motive dekorative etnike dhe një miks surprizues teksturash.”
Dhomat e gjumitNdërkohë që dhomat e gjumit janë sërish bashkë në një hapësirë, këtë edicion kemi edhe një dhomë të re matrimoniale, e cila është trajtuar ndryshe në hapësirën e saj të privilegjuar, në të cilën ende nuk ka të drejtë të hyjë asnjë prej banoreve,” rrëfen Rovena.
Ngjyrat dhe materialet e përdorura Si në pjesën e brendshme, ashtu edhe në atë të jashtme të shtëpisë, ajo na tregon se është përpjekur të sjellë një “look stylish” original dhe unik. “Ky trend modern i interierit reflekton dëshirën për të krijuar një ambjent jetese shumë të gjallë e të paharrueshëm, të guximshëm e me personalitet.”
Miksimi i së resë me të vjetrën.“Janë përdorur mobilje e dekore moderne dhe klasike duke inkorporuar shkrirjen e stileve,e duke përcjellë kështu trendin e vitit në interier. Paleta e ngjyrave, përdorimi i motiveve, të shoqëruara me linja të harkuara butë, format organike me theksime të forta në detaje, bëjnë që interieri i shtëpisë të jetë krejtësisht ndryshe nga çdo herë tjetër,” shprehet ajo duke theksuar edhe një herë, atë që u pohua edhe nga vetë publiku.
DyshemetëAjo gjithashtu shpjegon se gjeometria e krijuar në dysheme nëpërmjet materialeve të ndryshme të përdoruara, kontrastet bardhë e zi të shpërndara thuajse kudo si dhe prania e motiveve, janë interpretime bashkëkohore të stilit retro në interier që i shtohet atij modern në këtë miks tiparesh që bëjnë trendin e vitit 2015.
PishinaRovena gjithashtu zbulon se realizimi i pishinës ka qenë një ndër pjesët që ka marrë më shumë kohë për shkak se është ndryshuar totalisht forma e saj dhe ribërja kalon në një proces të pashmangshëm pritjeje për ditë të tëra, nga të cilat në pjesën më të madhe ka rënë shi. “Megjithatë gjithçka shkoi mirë në fund dhe ishte sërish një eksperiencë emocionuese, e mbushur me tension, përgjegjësi e krijimtari për një kohë kaq të shkurtër, siç vetëm ky projekt ta dhuron.”
Ambjenti i peferuarNdonëse ajo shprehet se i pëlqen çdo cep i shtëpisë për shkak se është punuar me shumë dashuri, Rovena veçon si ambjentin e saj të preferuar, zonën e ndenjes pranë kuzhinës.
“Ka një look të veçantë falë paletës së saj të ngjyrave të pastelit dhe siluetave të buta që bashkëqëndrojnë në harmoni me kontrastin dhe dramaticitetin bardhë e zi që ambjenti i gatimit sjell,” shprehet ajo.
Edicioni i 8 i reality show-t “Big Brother Albania” ka nisur transmetimin këtë vit në shtëpinë që është cilësuar nga publiku në rrjetet sociale, si shtëpia më e bukur e të gjitha edicioneve. Në një intervistë për Anabel.al, arreduesja Rovena Agolli, është shprehur për punën e saj për arredimin e shtëpisë më të famshme në Shqipëri.
E pyetur për kohën që ka marrë realizimi i shtëpisë, Rovena përgjigjet se i gjithë projekti, që përfshin projektimin dhe zbatimin e tij është realizuar në një kohë rekord prej 35 ditësh. “Ka qenë një sfidë për të gjithë ne, pasi të gjithë ambientet janë rimodeluar nga fillimi, duke përfshirë shumë punime që i përkasin jo vetëm ndërtimit por edhe pjesës teknike të audios e videos të cilat janë pjesë thelbësore e këtij projekti,” shprehet ajo.
Shfletoni galerinë për t'u njohur me të gjitha ambjentet e shtëpisë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn